ตัวร้อน หายแค่ตอนกินยา แล้วก็คลื่นไส้ อยากนอนอย่างเดียว เป็นมา 3 วันละค่ะ
สวัสดีค่ะ ไข้หวัดใหญ่เกิดจากการติดเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วันอาการของไข้หวัดใหญ่มักจะต้องมีไข้สูง เกิน 39 องศา ไอมาก ปวดเมื่อยตามเนื้อตัวอย่างรุนแรง อ่อนเพลีย จริงๆแล้วอาการก็ยังแยกกับไข้หวัดธรรมดาได้ยาก จะวินิจฉัยได้ด้วยการเก็บตัวอย่างจากจมูกไปตรวจว่ามีเชื้อไข้หวัดใหญ่อยู่หรือไม่ จึงแนะนำไปพบแพทย์เพื่อตรวจร่างกายเพื่อแยกโรค หากแพทย์สงสัยไข้หวัดใหญ่จะทำการตรวจเพิ่มเติมดังที่กล่าวไปในระหว่างนี้พักผ่อนให้เพียงพอ ดื่มน้ำมากๆ รับประทานยาลดไข้ทุก 4-6ชั่วโมง